b'\n_START_ARTICLE_\nBl\xc3\xa5fotsule\n_START_SECTION_\nBeskrivelse\n_START_PARAGRAPH_\nBl\xc3\xa5fotsulen er ca 81 cm lang og veier 1,5 kg. Hunnen er litt st\xc3\xb8rre enn hannen. Vingene, ryggen og hodet er brunt, f\xc3\xb8ttene er bl\xc3\xa5. Resten av fuglen er hovedsakelig hvit.\n_START_SECTION_\nF\xc3\xb8de\n_START_PARAGRAPH_\nBl\xc3\xa5fotsula eter fisk, for det meste chilesardin, anchoveta, makrell, blekksprut og flygefisk. M\xc3\xa5ten den fisker p\xc3\xa5 er \xc3\xa5 fly h\xc3\xb8yt opp i lufta, for s\xc3\xa5 \xc3\xa5 stupe ned og ta fiskene. Den stuper som regel fra 10-30 meter opp i lufta, men kan stupe fra hele 100 m opp i lufta. De treffer vannet med en fart p\xc3\xa5 rundt 97 km/t og kan g\xc3\xa5 25 m under vannoverflaten. Inni skallen har de en luftsekk som beskytter hjernen fra stort press n\xc3\xa5r de stuper.\n_START_SECTION_\nHekking\n_START_PARAGRAPH_\nBl\xc3\xa5fotsulene er monogame, ogs\xc3\xa5 bigame par har blitt p\xc3\xa5vist. Bl\xc3\xa5fotsula hekker n\xc3\xa5r forholdene er gunstige. Dette skjer hver 8. eller 9. m\xc3\xa5ned. For \xc3\xa5 imponere hunnen \xc2\xabdanser\xc2\xbb hannen for henne. Hannen starter med \xc3\xa5 vise f\xc3\xb8ttene sine for hunnen, f\xc3\xb8r han s\xc3\xa5 viser fram reirmaterialer, for s\xc3\xa5 \xc3\xa5 avslutte \xc2\xabforestillingen\xc2\xbb med \xc3\xa5 vise fram f\xc3\xb8ttene igjen._NEWLINE_Hunnen legger to eller tre egg. Hannen og hunnen bytter p\xc3\xa5 \xc3\xa5 ruge p\xc3\xa5 eggene, mens den ene ruger, passer den andre p\xc3\xa5. Bl\xc3\xa5fotsula mangler rugeflekk, s\xc3\xa5 den bruker f\xc3\xb8ttene til \xc3\xa5 holde eggene varme. Rugeperioden varer i 40-45 dager. Hannen vil mate ungene i starten, hunnen tar over n\xc3\xa5r kravet p\xc3\xa5 mat fra ungene blir h\xc3\xb8yere. Hvis de ikke har nok mat til to eller flere unger, mater de bare den ene, s\xc3\xa5 minst en av dem kan overleve.'